Ada Lavleisa izstrādāja pirmo algoritmu ar lietojumu datorsistēmās
**Datorzinātne** pēta informācijas un skaitļošanas teorētiskos pamatus, kā arī praktiskas metodes teorētisko pamatu ieviešanā un lietošanā datorsistēmās.

Datorzinātne nereti tiek jaukta ar nozarēm, kurās noris darbs ar datoru, piemēram, informācijas tehnoloģijām, — tiek domāts, ka tā ir saistīta ar tādām nodarbēm kā datorspēļu spēlēšana, interneta pārlūkošana vai rakstīšana ar teksta redaktoru. Nīderlandes datorzinātnieks Edsgers Deikstra ir teicis: "Datorzinātne ir par datoriem tikpat, cik astronomija ir par teleskopiem", tā norādot, ka dators ir vien instruments, ar kuru strādā datorzinātnieki.

Datorzinātnes nozares
---------------------

Organizācija CSAB, kura atbild par datorzinātnes studiju programmu akreditāciju ASV un citur pasaulē, ir noteikusi četras datorzinātnes pamata sastāvdaļas:

1. skaitļošanas teorija;
2. algoritmi un datu struktūras
3. programmēšanas metodoloģija un valodas
4. datoru uzbūves elementi un arhitektūra.

### Latvijā

Latvijas Universitātes Datorikas fakultātes datorzinātņu bakalaura studiju programmā obligātajā daļā iekļauti šādi kursi: *Programmēšana*, *Datu struktūras un pamatalgoritmi*, *Datorsistēmu uzbūve*, *Datubāzes*, *Internets, tīkla etiķete un tiesiskais regulējums*, *Formālās gramatikas*, *Diskrētā matemātika*, *Matemātiskā analīze*, *Varbūtību teorija un matemātiskā statistika*, *Datubāzes pārvaldības sistēmas*, *Programmēšanas valodas*, *Automātu teorija*, *Algebra*, *Programminženierija*, *Nozares tiesību pamati, standarti*, *Darba aizsardzība un ergonomika*, *Formālās specifikācijas*, *Fizika*, *Operētājsistēmas*.[*jāprecizē*]

Datorzinātnes studijas
----------------------

Augstskolas visā pasaulē piedāvā apgūt datorzinātni bakalaura, maģistra un doktora līmenī.

Datorzinātnes bakalaura grādu Latvijā var iegūt Daugavpils Universitātē, Latvijas Universitātē, Latvijas Lauksaimniecības Universitātē, Rīgas Tehniskajā universitātē, Liepājas Universitātē, Transporta un sakaru institūtā un Ventspils Augstskolā.[*jāprecizē*]

Atsauces
--------

1. ↑  "*Computer science is the study of information*" Department of Computer and Information Science, Guttenberg Information Technologies Center
2. ↑  "*Computer science is the study of computation.*" Computer Science Department, College of Saint Benedict Archived 2007. gada 3. februārī, *Wayback Machine* vietnē. Saint John's University
3. ↑  "*Computer Science is the study of all aspects of computer systems, from the theoretical foundations to the very practical aspects of managing large software projects.*" Massey University Archived 2006. gada 19. jūnijā, *Wayback Machine* vietnē.
4. ↑  "*Common myths and preconceptions about Cambridge Computer Science*"Computer Laboratory, University of Cambridge
5. ↑  Brookshear, J Glenn (1997), Computer Science: An Overview (5th izd.), Addison-Wesley
6. ↑  Computing Sciences Accreditation Board. «Computer Science as a Profession», 1997. gada 28. maijs. Arhivēts no oriģināla, laiks: 2009-01-17. Skatīts: 2009-01-17.
7. ↑  «Datorzinātnes - bakalaura studiju programma». Latvijas Universitāte. Arhivēts no oriģināla, laiks: 2015-02-24. Skatīts: 2015-04-12.
8. ↑  «AIKNC: Akreditētās programmas, pēc iegūstamā grāda - Bakalaura studiju programma.». Arhivēts no oriģināla, laiks: 2010. gada 24. februārī. Skatīts: 2009. gada 25. martā.

Skatīt arī
----------

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Computer science*** |

* Algoritms
* Dators
* Mākslīgais intelekts
* Programmēšanas valoda

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* LCCN: sh89003285
* GND: 4026894-9
* BNF: cb11932109b (data)
* HDS: 008272
* BNE: XX525961

 |

 |